Donderdagoggend: 11 Februarie 2016 - Weather Forecasting for South Africa
Donderdagoggend: 11 Februarie 2016
​Goeie môre almal: Hallo Kenya: Similar to yesterday, cloudy in the west with an odd shower that may become more scattered by afternoon, but mostly sunny and warm, make that hot in the east and north-east.
Die eiland manne (Reunion/Mauritius) het nou die tropiese depressie na 'n matige storm Daya. Ek dink die storm is alreeds te ver suid, om verder te ontwikkel. Ongeag, dit is en bly nie goed vir ons in die binneland nie, ja, daar is enkele hittestorms maar die verspreiding bly swak. Die geel omkringde gebied wys waar daar net-net genoeg vog is vir 'n paar hittestorms vanmiddag, terwyl daar kolle mis voorkom oor die hoëveld en dele van die Laeveld vanoggend, maar met stabiele toestande behoort dit vinnig weg te brand. Nog nie erg nie, maar met wolklose toestande is temperature in die algemeen sowat 1-2 C koeler vanoggend, en die tendens van koeler oggende sal voortduur, uitgesluit nagte met bewolkte toestande wanneer maksimum uitstraling nie kan plaasvind nie. Op die foto kan mens die rits tropiese laagdrukstelsels sien wat tot op die ooskus van Madagaskar beweeg, en slaan dan 'n suidelike koers in, hoe verder suid hoe meer word dit 'n koue front. Ek het 'n ,,koue'' front ingetrek wes van die Kaap, ek vermoed dat dit eerder 'n bolugtrog/laag is, die model help\ my nie veel om te besluit wat ek dit moet noem nie.
Op die 2de kaart dui ek met geel aan waar daar 'n skrale kans is vir 'n paar hittestorms vanmiddag, die groen kolle is buie wat nog vroegoggend 'n paar druppels gemaak het. Die kans en verspreiding is maar min, so dit is regtig mog het troffe storms. Ek hoop een troffe my, my reën sover die maand is maar net so oor die 15mm, en dit is nog vrek ver van my gem vir Februarie…. Dit bly en is nog steeds krities droog oor KZN, die Vrystaat, Oos-Kaap en die Wes-Kaap. Wat my veral bekommer is dat minimum temperature al reeds begin neig na 10 C in die nagte oor die Oos-Kaapse binneland, en dat daar kolle is wat kouer is sal ek glad nie bevraagteken nie. Die manne en dames wat daar met kleinvee en veral bokke boer, julle moet skerp bly, net een koue front wat oorland inwig, kom ons noem dit uit die bloute, en julle kan baie diere verloor, julle moet skerp bly…